D Verdeilig isch regional arg verschide; in gwüssi Gegende isch s Romanisch no d Sprooch vo fascht de gsamte Bevölcherig, in andri isch es numme no dur romanischi Zuzügler uss andri Gegende überhaupt presänt. In de Surselva betrait de Aadeil vum Romanische als Umgangssprooch 78,5xa0% (66xa0% als beschtbherschti Sprooch), de chlynscht Aadeil als Umgangssprooch findet mer z Ilanz mit 51,4xa0% (29,9xa0% als beschtbherschti Sprooch), wääred es in chlynri Ortschafte mangmool bis zue 100xa0% als Umgangssprooch bruuche. In de Cadi un de Lumnezia gönn sogar 78,1xa0% bzw. 82xa0% s Romanisch als beschtbherschti Sprooch aa, wääred es in de Gruob numme 49,6xa0% sin. Im Imbode dergäge het es als Umgangssprooch numme no en Aadeil vo 22xa0%, un sogar numme 9,9xa0% als beschtbherschti Sprooch. Als Umgangssprooch erreicht es z Trin no 41,3xa0%, z.xa0B. z Bonaduz numme no 11,8xa0%..  Im Biet vum Sutselvische am Hinterrhy isch es in viili Gegende ganz verschwunde. Im Schamsertal isch es no am wyteschte verbreitet, mit 35,8xa0% als Umgangssprooch, un 20,1xa0% als beschtbherschti Sprooch. Am Schamserberg het es sogar no e Mehrheit, mit 53,8xa0% als beschtbherschti un 76,1xa0% als Umgangssprooch. Im Surmeirische isch es im Oberhalbstein no wyt verbreitet, im Albulatal dergege arg zruggdrängt. De chylnscht Aadeil het Obervaz mit 18,9xa0% als Umgangssprooch, de höggscht het Salouf mit 86,3xa0%.